**LIETUVOS RESPUBLIKOS ŽEMĖS ŪKIO MINISTRAS**

**Į S A K Y M A S**

**DĖL ŽEMĖS ŪKIO MINISTRO 2002 M. GEGUŽĖS 30 D. ĮSAKYMO NR. 206 „DĖL LAIKINOSIOS TRAKTORIŲ, SAVAEIGIŲ IR ŽEMĖS ŪKIO MAŠINŲ BEI JŲ PRIEKABŲ REGISTRAVIMO TVARKOS“ PAKEITIMO**

2004 m. rugpjūčio 12 d. Nr. 3D-478

Vilnius

Pakeičiu Laikinąją traktorių, savaeigių ir žemės ūkio mašinų bei jų priekabų registravimo tvarką, patvirtintą Lietuvos Respublikos žemės ūkio ministro 2002 m. gegužės 30 d. įsakymu Nr. 206 „Dėl Laikinosios traktorių, savaeigių ir žemės ūkio mašinų bei jų priekabų registravimo tvarkos“ (Žin., 2002, Nr. [56-2272](https://www.e-tar.lt/portal/lt/legalAct/TAR.B9A30D81201B)):

1. Papildau 6 punktą šiuo nauju sakiniu:

„Registruojamo traktoriaus valstybinio numerio ženklas, išduotas kitoje savivaldybėje, yra paimamas „.

2. Įrašau 7 punkte vietoj žodžio „užsienio“ žodžius „ne Europos Sąjungos šalių“.

3. Papildau 10 punktą šiuo nauju sakiniu:

„Duomenų tapatumas netikrinamas, jei išregistruojami traktoriai, kurių eksploatacija baigiama (nurašomi)“.

4. Išdėstau 13 punktą taip:

„13. Dokumentai, pateikti registruoti ir perregistruoti traktorių, paimami ir saugomi savivaldybių archyvuose teisės aktų nustatytą laiką. Asmens tapatybę patvirtinantys dokumentai bei transporto priemonių valdytojų civilinės atsakomybės privalomojo draudimo liudijimai grąžinami pateikėjui. Tvarkos 23.4, 23.6, 23.7, 24, 27.2, 27.3, 27.4 punktuose nurodytų dokumentų originalai grąžinami juos pateikusiems asmenims, o jų kopijos*,* patvirtintosįgaliotų savivaldybių valstybės tarnautojų parašais ir antspaudais, paliekamos saugoti savivaldybėje“.

5. 14 punkto pirmąjį sakinį papildau žodžiais „jis negali būti tvirtinamas į dešinę nuo traktoriaus simetrijos plokštumos“.

6. Išdėstau 16 punktą taip:

„16. Iš atsarginių dalių ir agregatų surinkto traktoriaus valdytojas pateikia Valstybinės mašinų bandymo stoties išvadas dėl traktoriaus atitikimo 15 punkte nurodyto įsakymo reikalavimus. Šio reikalavimo savivaldybių įgalioti valstybės tarnautojai gali netaikyti registruojant traktorių priekabas.“

7. Išbraukiu 17 punkte žodžius „bei policijos išduotą pažymą“.

8. Išbraukiu 18 punkte žodžius „pateikus policijos išduotą pažymą“.

9. Papildau 23.4 punktą šiuo nauju sakiniu:

„Registruojant naują ratinį traktorių, pateikiamas atitikties sertifikatas“.

10. Įrašau 23.8 punkte vietoj žodžio „užsienio“ žodžius „ne Europos Sąjungos šalių“.

11. Papildau šiuo 23.9 punktu:

„23.9. transporto priemonių valdytojų civilinės atsakomybės privalomojo draudimo liudijimas“.

12. Pripažįstu netekusiu galios 25 punktą (buvusius 26–32 punktus laikant atitinkamai 25–31 punktais).

13. Papildau 27.3 punktą šiuo nauju sakiniu:

„Registruojant naują ratinį traktorių, pateikiamas atitikties sertifikatas“.

14. Papildau šiuo 27.5 punktu:

„27.5. transporto priemonių valdytojų civilinės atsakomybės privalomojo draudimo liudijimas“.

15. Išbraukiu 30 punkte žodžius „registruoti kitoje savivaldybėje“.

ŽEMĖS ŪKIO MINISTRAS JERONIMAS KRAUJELIS

|  |  |
| --- | --- |
| SUDERINTA  | SUDERINTA |
| Lietuvos Respublikos | Lietuvos Respublikos |
| vidaus reikalų ministerijos  | susisiekimo ministerijos |
| 2004-08-04 raštu Nr. 1D-4669-(12) | 2004-08-05 raštu Nr. 2-25-3328 |